Diari Oficial de la Generalitat Valenciana


Sumari del DOGV 5247, del 27-04-2006 (2006/4576)

RESOLUCIÓ de 7 d'abril de 2006, de la Direcció General de Pesca i Alimentació, per la qual s'autoritza a Mediterráneo Servicios Marinos, SL, l'ampliació d'usos en l'establiment d'aqüicultura amb número de registre 40, situat al terme municipal d'Alacant per a la instal·lació d'un centre d'expedició i depuració.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5247

Data del DOGV
:   27-04-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/4576


Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 7 d'abril de 2006, de la Direcció General de Pesca i Alimentació, per la qual s'autoritza a Mediterráneo Servicios Marinos, SL, l'ampliació d'usos en l'establiment d'aqüicultura amb número de registre 40, situat al terme municipal d'Alacant per a la instal·lació d'un centre d'expedició i depuració. [2006/X4576]  
Vist l'expedient instruït a instància d'Ignacio Hernando de Larramendi Martínez en representació de Mediterráneo Servicios Marinos SL, sobre sol·licitud d'autorització administrativa per a la instal·lació d'un centre d'expedició i depuració en l'establiment d'aqüicultura amb número de registre 40, situat al terme municipal d'Alacant, la Direcció General de Pesca i Alimentació resol:  
Primer  
Autoritzar, segons el que s'estableix en l'article 41 de la Llei 9/1998, de 15 de desembre, de la Generalitat Valenciana, la instal·lació d'un centre d'expedició i depuració de mol·luscs vius a l'establiment amb número de registre 40, amb els fins prevists en la memòria visada el 27 de febrer de 2006 i realitzada pel col·legiat núm. 6675-V. La capacitat màxima serà de 2.500 quilograms diaris.  
El present projecte compleix les condicions mínimes higienicosanitàries que fixen les normes sanitàries vigents, segons l'informe de 10 de gener de 2006 del veterinari del Centre de Salut Pública d'Alacant de la Direcció General de Salut Publica. L'establiment piscícola haurà d'obtindre la inscripció per l'organisme competent, a l'efecte de registre sanitari d'aliments i de conformitat amb el que s'estableix en el Reial Decret 1.712/1991, de 29 de novembre.  
Segon  
En este establiment aqüícola s'autoritza la depuració de les espècies de mol·luscs i crustacis descrits en la Memòria d'ampliació d'usos del viver de Mediterráneo Servicios Marinos, SL.  
Este establiment es considerarà com a centre d'expedició per a la comercialització de mol·luscs bivalves vius, i està sotmés als requisits establits en el Reial Decret 571/99, de 9 d'abril, pel qual s'aprova la reglamentació tecnicosanitària que fixa les normes aplicables a la producció i comercialització de mol·luscs bivalves vius.  
Tercer  
La present autorització tindrà vigència mentre no es produïsca paralització de l'activitat sense causa justificada segons el parer dels servicis tècnics de la Conselleria d'Agricultura, Pesca i Alimentació, o l'extinció de les autoritzacions emeses per les resolucions esmentades en l'apartat segon d'esta resolució.  
L'inici i l'acabament de les obres es comunicarà als servicis territorials de la Conselleria d'Agricultura, Pesca i Alimentació, i per a iniciar l'explotació serà necessària la inspecció prèvia de les instal·lacions per part dels servicis tècnics de la Conselleria.  
Les obres de la instal·lació hauran d'estar concloses i l'establiment en funcionament normal en un termini màxim de 15 mesos a partir de la present resolució.  
Quart  
El sistema de depuració s'ajustarà en tot moment a la memòria presentada. Qualsevol variació respecte d'això haurà de ser comunicada a la Conselleria d'Agricultura, Pesca i Alimentació, per a l'autorització corresponent  
Els organismes competents podran inspeccionar la marxa de les obres a realitzar, així com el funcionament de l'establiment, i el titular queda obligat a franquejar l'entrada als inspectors i tècnics corresponents.  
Quint  
L'incompliment de les normes ací establides se sancionarà administrativament de conformitat amb la Llei de la Generalitat Valenciana 2/1994, de 18 d'abril, sobre Defensa dels Recursos Pesquers, i del Reial Decret 571/1999, d'abril, pel qual s'aprova la reglamentació tecnicosanitària que fixa les normes aplicables a la producció i comercialització de mol·luscs bivalves.  
Sext  
El present establiment quedarà afecte al que s'estableix en el Decret 25/2000, de 22 de febrer, del Govern Valencià, pel qual es crea i es regula el Registre d'Establiments d'Aqüicultura de la Comunitat Valenciana, i haurà de notificar als servicis territorials de la Conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:  
a) Els canvis de titularitat, tant de les persones físiques o jurídiques com de les que en formen part.  
b) El cessament de l'activitat.  
c) Les ajudes públiques concedides a l'establiment amb indicació de la seua finalitat  
d) Els canvis de domicili o raó social, i del número d'identificació social.  
La present resolució no posa fi a la via administrativa i contra ella es pot interposar un recurs d'alçada davant del conseller d'Agricultura, Pesca i Alimentació, en el termini d'un mes comptador des de l'endemà de la notificació de la present resolució, de conformitat amb les disposicions dels articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu comú.  
València, 7 d'abril de 2006.. El director general de Pesca i Alimentació: José Francisco Ferrando Orta.